
KURZUSLEÍRÁS

A szeminárium során a metafizika történetének legnagyobb szabású rendszerét, Georg Wilhelm Friedrich Hegel (1770-1831) szerteágazó és mégis egy centrumból elágazó életművét igyekszünk majd (sajnos, inkább csak madártávlatból) áttekinteni. Bevezetésképpen szó lesz Hegel ifjúkori írásairól és fejlődéséről is, mely első nagy műként „A szellem fenomenológiája” megírásához vezetett, majd, a Fenomenológia koncepciójának újragondolása után lehetővé tette egy immár tisztábban felépített filozófiai rendszer kidolgozását. Igyekszem megmutatni, hogy Hegel életművének zöme máig sem avult el, azonban számos olyan félreértés övezi, melyek megnehezítik megfelelő méltánylását. A hallgatók részéről a szövegek nehézsége fokozott erőbefektetést igényel!    

Munkamódszer
Minden órán referátumok hangzanak majd el a hallgatók részéről, amelyeket természetesen kiegészítek. 

Követelmények
Elvárás, hogy minden hallgató olvassa el a soron következő szöveget, akkor is, ha nem ő referál. Ugyancsak elvárás, hogy a nem referáló hallgatók is aktívan szóljanak hozzá az adott témához. A félév során három zárthelyit is írnak a hallgatók, amelyek természetesen beleszámítanak a gyakorlati jegyükbe. Három hiányzás után a kurzus nem teljesítettnek fog számítani. 

